section_heading: Skladanje pjesama
paragraph_text: Vanjski su problemi usporili rad na albumu tijekom idućih nekoliko godina. Godine 2013. dvije su odvojene skuterske nesreće ozlijedile dva člana grupe, zbog čega je devet dana "neobavezne svirke" bilo izgubljeno. Keenan je razvoj albuma u to vrijeme opisao kulinarskim rječnikom: "Sad imamo mnoštvo ideja. Nema još pravih pjesama…Rezanci su i dalje u velikoj košari. Ima ih mnogo, ali još nema tanjura." Jones i Carey 2014. su godine otkrili da su i složeni legalni problemi i sudske parnice koji su proizašli iz spora iz 2007. godine dodatno usporavali proces. Jones je 2015. godine najavio da su legalni problemi riješeni.